Llysenw a roddir yng ngwledydd Prydain ar y **Volkswagen Math 2** yw'r **Volkswagen Camper**, sy'n gerbyd a gynhyrchwyd gan y cwmni ceir Volkswagen ers 1950. Yn yr Unol Daleithiau gelwir ef yn **Bus**, ond yr enwau swyddogol arno, sy'n dibynnu ar y corff yw: **Transporter**, **Kombi** neu **Microbus**. Roedd yn dilyn y "Beetle", sef y math cyntaf o gerbyd i'w gynhyrchu gan y cwmni wedi ei ailwampio ar ddiwedd yr Ail Ryfel Byd.

Sbardunwyd y gystadleuaeth i gynhyrchu cerbydau tebyg, yn enwedig yn UDA, drwy lansio'n ddiweddarach y Ford Econoline, y Dodge A100, a'r Chevrolet Corvair 95 Corvan. Yn Ewrop (1947-1981), lansiwyd y fan Citroën H, y Renault Estafette a'r Ford Transit.

Roedd y cerbyd yn dilyn y "Beetle" poblogaid a bedyddiwyd ef drwy'r byd gyda nifer o enwau, ond herwydd ei gysylltiad gyda cyfnod yr hippes a'r grwp Beetles, efallai mai'r enw rhyngwladol mwyaf poblogaidd yw'r **Hippie van/wagon**. Yn 2016 roedd yn parhau i fod yn gerbyd eiconig iawn.

Y ffatri ym Mrasil oedd yr olaf i beidio a chynhyrchu'r T2, a hynny ar 31 Rhagfyr 2013; roedd hyn yn dilyn nifer o reolaeu diogelwch newydd yn y wlad. Roedd hyn yn garreg filltir eitha pwysig i'r cwmni Volkswagen a ffans y *Camper*.

Yn 2005 dechreuwyd cynhyrchu'r 5ed genhedlaeth: y T5.

Y Genhedlaeth gyntaf (T1; 1950–1967)
------------------------------------

Roedd gan y Math 1 cyntaf (a gelwir y grwp hwn yn "Genhedlaeth gyntaf") raniad yn y ffenest flaen. Roedd y llysenwau'n cynnwys Microbus, Splitscreen a Splittie, ac rhowliodd allan o'r ffatri yn Wolfsburg am y tro cyntaf ar 8 Mawrth 1950. Roeddent yn dal i'w cynhyrchu ar ddiwedd 1967 ond ers 1956 o'r ffatri newydd yn Hanover. Injan a oedd yn cael ei oeri gan ddŵr oedd ganddo i ddechrau, 1,131 cc (69.0 cu in), DIN-rated 18 kW (24 PS; 24 bhp), injan flat-four-cylinder 'boxer' a oedd wedi'i leoli yng nghefn y cerbyd. Uwchraddiwyd hwn i 1200 – 1,192 cc (72.7 cu in) 22 kW (30 PS; 30 bhp) yn 1953.

Cynhyrchwyd fersiwn moethus yn 1951 o'r enw'r "Samba", a adnybyddir hefyd dan yr enw "Sunroof Deluxe".

Yr ail genhedlaeth (T2; 1967–1979)
----------------------------------

Nid oedd gan y cerbydau hyn raniad yn y ffenestr. Fe'i cynhyrchwyd yn yr Almaen hyd at 1979 ac ym Mecsico cynhyrchwyd y Volkswagen Kombi a'r Panel rhwng 1970 a 1994. Gelwir y modelau a gynhyrchwyd cyn 1971 yn T2a (neu "Early Bay"), a modelau a wnaed wedi 1972 yn T2b (neu "Late Bay").

1973-1980 Volkswagen Kombi (T2)Volkswagen Kombi (T2). 1973-1980.VW Kombi Silver Limited EditionVW Kombi Silver Limited Edition a gynhyrchwyd ym Mrasil. 2005.VW Kombi, a drowyd yn far tafarn yng Ngwlad Tai.VW Kombi, a drowyd yn far tafarn yng Ngwlad Tai. 2007.Volkswagen Math 2Volkswagen Math 2 (T3/Vanagon/T25)Rhai o'r campers a gynhyrchwyd gan Volkswagen dros y blynyddoedd.

Gweler hefyd
------------

* Peiriant
* Tanwydd
* Adnodd anadnewyddadwy
* 1960au

Cyfeiriadau
-----------

1. ↑  "Sales brochure for 1978 Volkswagen Bus". *thesamba.com*. VolksWagen. Cyrchwyd 29 Medi 2012.
2. ↑  "Sales brochure for 1960 Volkswagen Camper". *thesamba.com*. Volkswagen. Cyrchwyd 29 Medi 2012.
3. ↑  "Sales brochure for 1973 Volkswagen Delivery Van". *thesamba.com*. Volkswagen. Cyrchwyd 29 Medi 2012.
4. ↑  "Sales brochure for 1953 Volkswagen Kombi". *thesamba.com*. Volkswagen. Cyrchwyd 29 Medi 2012.
5. ↑  "Sales brochure for 1972 Volkswagen Microbus". *thesamba.com*. Volkswagen. Cyrchwyd 29 Medi 2012.
6. ↑  "Sales flyer for 1959 Volkswagen Pick-Up". *thesamba.com*. Volkswagen. Cyrchwyd 29 Medi 2012.
7. ↑  "Sales brochure for 1953 Volkswagen Transporter". *thesamba.com*. Volkswagen. Cyrchwyd 29 Medi 2012.
8. ↑  "Sales brochure for 1953 Volkswagen Van". *thesamba.com*. Volkswagen. Cyrchwyd 29 Medi 2012.
9. ↑  "History of the Volkswagen bus". Brinse.com. Archifwyd o'r gwreiddiol ar 2011-08-10. Cyrchwyd 19 Awst 2011.
10. ↑  Patinkin, Mark (28 Gorffennaf 2009). "1969 was the most tumultuous and normal year". *Providence Journal*.
11. ↑  Tisshaw, Mark (24 Hydref 2012). "End of the road for Volkswagen camper". *Autocar*.

Comin WikimediaComin Wikimedia
Mae gan Gomin Wikimedia  
gyfryngau sy'n berthnasol i:
***Volkswagen***